**ОСНОВНО УЧИЛИЩЕ “ АНТИМ І” - БАЛЧИК**


###  УТВЪРЖДАВАМ:

 ДИРЕКТОР:

 / Р.Петрова/

**ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ И**

**ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ**

УЧЕБНА 2021/2022 ГОДИНА

Настоящата Програма е приета с решение на Педагогически съвет, проведен на 10.09.2021г./протокол № 9 / и утвърдена със заповед № 13/15.09.2021 г.

1. **Общи положения**

Настоящата програма е изготвена в съответствие с действащите стратегически и оперативни национални документи на централните ведомства в изпълнение на държавната политика за предоставяне на равни възможности на всички български граждани и за приобщаване на децата и учениците от уязвими групи:

* Европейската конвенция за защита на правата на човека и основните свободи и първия допълнителен протокол към нея;
* Европейска социална харта (ревизирана)
* Стратегия за образователна интеграция на деца и ученици от етническите малцинства 2015-2020
* Закон за предучилищното и училищното образование
* Закон за защита от дискриминация
* Държавен образователен стандарт за приобщаващо образование
* Рамкова програма за интегриране на ромите в българското общество (2010 – 2020 г.)
* Конвенция за борба срещу дискриминацията в областта на образованието

Програмата за предоставяне на равни възможности и за приобщаване на децата и учениците от уязвими групи е насочена към деца и ученици в задължителна училищна възраст, които имат нужда от подкрепа, социализация и приобщаване.

Програмата изгражда своите дейности около разбирането, че добре функциониращото училище е най-сигурната гаранция за привличането, задържането и мотивацията на повишаване на успеха на учениците. То също така е най-добрата среда за успешната образователна интеграция на ромските деца, децата и учениците със специфични образователни потребности, с физически и ментални увреждания. Добре организираното училище умее да приобщава родителите, има ресурси да прилага по-широк спектър от образователни възможности и прилага модерни педагогически методи на работа.

Програмата включва реда и начините за оказване на обща и допълнителна подкрепа на всички деца и ученици, които имат необходимост от такива в (училище), съобразно индивидуалните интереси и потребности.

Уязвими групи в ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца с изявени дарби, деца сираци и полусираци, деца бежнаци, деца от различни етнически групи и пр. с други идентифицирани нужди.

1. **Подкрепа за личностно развитие**

Подкрепата на личностното развитие се осъществява във връзка с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

***2.1. Обща подкрепа***

За организиране на подкрепата на личностното развитие за координатор е определен заместник-директор, който изпълнява функциите си съобразно Наредбата за приобщаващото образование.

Общата подкрепа се осъществява от екип, ръководен от координатора, училищен психолог, логопед, педагогически съветник. Общата подкрепа е насочена към развитие на потенциала на всяко дете/ученик, като включва екипна работа между отделните педагогически специалисти и осигуряване/насочване към занимания по интереси. Заниманията по интереси могат да се организират от училище или от други центрове за личностно развитие.

Кариерното ориентиране, провеждано от педагогическия съветник или консултант от кариерен център, също е част от общата подкрепа на учениците от първия до последния клас за училището.

В училище функционира училищна библиотека, ръководена от определен за целта служител, която чрез осъществяване на различни дейности представлява част от общата подкрепа на децата и учениците.

Описаните в Правилника за дейността на училището морални и материални награди също са част от предоставяната обща подкрепа.

Общата подкрепа включва и други дейности, подробно описани в Наредбата за приобщаващото образование.

***2.2. Допълнителна подкрепа***

Допълнителната подкрепа се осъществява въз основа на направена оценка на индивидуалните способности на определен ученик. Оценката на способностите се извършва от определен със заповед на директора екип от специалисти съобразно необходимостта на ученика, която след това се потвърждава от регионалния център за подкрепа на процесите по приобщаващо образование.

Учениците, за които може да се поиска оценка на способностите, са от следните уязвими групи:

- деца със специални образователни потребности;

- деца с хронични заболявания;

- деца в риск;

Допълнителната подкрепа включва:

- работа с дете или ученик по конкретен случай;

- психо-социална рехабилитация;

- рехабилитация на слуха;

- зрителна рехабилитация;

- рехабилитация на комуникативни нарушения;

- осигуряване на достъпна архитектурна среда;

- специализирани средства;

- ресурсно подпомагане.

Допълнителната подкрепа се реализира чрез план за подкрепа за всеки ученик. Родителите задължително се включват в плана за подкрепа като активни участници в дейностите.

Ако регионалният център за подкрепа на процесите по приобщаващо образование препоръча допълнителна подкрепа, но родителите откажат, *училището* уведомява отдел „Закрила на детето“ към ДСП по местоживеене на детето с цел социалните служби да окажат съдействие и ако се налага, помощ на родителите за осъзнаване на нуждите на детето.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план или учебен план за обучение в комбинирана форма на обучение. За ученици с изявени дарби също се изработва индивидуален учебен план.

1. **Приоритети на програмата:**

***Изграждане на образователна среда за:***

* Осигуряване на равен достъп за качествено образование на всички приети ученици, независимо от техните различия;
* Формиране на уважение към правата и свободите на всеки индивид, като базисна гражданска ценност;
* Създаване на подходящ социално-психологически климат в училище за пълноценно участие в процесите на обучение и възпитание;
* Недопускане на прояви на дискриминация и оказване на консултативна педагогическа помощ при затруднения с адаптацията;
* Разгръщане потенциала на всяко дете и ученик за личностно развитие и успешна реализация;
* Ранна превенция на обучителните затруднения;
* Включващо обучение за деца и ученици със специфични образователни потребности;
* Включващо обучение и социално включване на ученици с девиантно поведение;

***Подход***

Подпомагане въвеждането на интеркултурно образование в училище – чрез предмети от общообразователната и избираемата подготовка (формиране на толерантност сред всички деца и техните родители);

Прилагане на разнообразни форми на факултативна подготовка с цел приближаване на обучението до интересите и потребностите на учениците.

Организиране на разнообразни извънкласни и извънучилищни дейности като средство за ангажиране на училището с живота на местните общности и неправителствени организации, както и като възможност учениците да развиват своите способности като се забавляват.

Въвеждане на разнообразни форми за участие на родителите и представителите на местните общности в учебния процес и в живота на училището (активно участие на родителите в училищното настоятелство, участието им в различни класни и извънкласни форми).

1. **Цели на програмата**
2. Осигуряване на равен достъп и подкрепа за развитие и приобщаване в системата на предучилищното и училищното образование за всички деца/ученици като предпоставка за равноправно социално включване и пълноценна личностна и обществена реализация
3. Защита правата и интересите на учениците от уязвими групи.
4. **Задачи**

Да превърнем училището в място за всяко дете;

Системно и осезаемо да подобряваме качеството на образование

Да разширим интеркултурното образование чрез извънкласни форми и участия в проектни дейности;

Да организираме класната стая така, че да се отчитат нуждите и интересите на всички деца;

Да овластяваме родители до степен на допустимост, като ги включим в училищния живот;

1. **Дейности за постигане на поставените цели и задачи**

|  |  |  |  |
| --- | --- | --- | --- |
| **Дейности**  | **Срок**  | **Отговорник** | **Забележка**  |
| Определяне на координатор на екипите за подкрепа  | м. септември | Директор |  |
| Идентифициране на ученици, които имат необходимост от обща подкрепа  | Постоянен  | Координатор, класни ръководители,  |  |
| Екипна работа на учителите в даден клас  | Постоянен  | класни ръководител, учители  | при необходимост |
| Награждаване на ученици  | Текущ | директор, заместник-директор  | при и по определен повод за поощрение |
| Дейности на училищната библиотека, свързани с четивна грамотност | Постоянен | завеждащ библиотека,  | да се направи по повод Деня на книгата |
| Представяне на дейности по интереси в училището  | м. септември | учители в ГЦОУД |  |
| Кариерно ориентиране и консултиране в класовете | постоянен | Класни ръководители |  |
| Идентифициране на ученици със СОП | Целогодишно | класни ръководител, учители, координатор |  |
| Формиране на екип за подкрепа на личностно развитие, в състав психолог, специален педагог, логопед | Целогодишно | Директор |  |
| Оценка на потребности на ученици със СОП  | Целогодишно | ЕПЛР  | не по-късно от 3 месеца след идентифициране на нуждата |
| Психологическа подкрепа, психо-социална рехабилитация и консултации | Целогодищно | психолог |  |
| Създаване на условия за развитие на талантливи деца чрез насърчаване на техните творчески изяви (участия в изложби, базари, концерти, състезания) | Постоянен | Учители |  |
| Превантивни мерки за недопускане отпадане от училище  | Целогодишно | директор, зам.-директор, учители, психолог |  |
| Стимулиране участието на деца с изявени дарби в състезания и олимпиади  | Целогодишно | Учители |  |
| Стимулиране участието на деца и ученици от различни етнически групи в състезания и олимпиади. | Целогодишно | Учители |  |
| Осигуряване при необходимост на допълнително обучение по български език за деца и ученици от етническите малцинства. | Постоянен | Учители |  |